ddrg/super_eurlex huggingface dataset:
Sodba Splošnega sodišča z dne 18. maja 2022 – Wieland-Werke/Komisija

(Zadeva T-251/19) (1)

(Konkurenca - Koncentracije - Trg valjanih izdelkov in predvaljanih trakov iz bakra in bakrovih zlitin - Sklep o nezdružljivosti koncentracije z notranjim trgom in Sporazumom EGP - Zaveze - Upoštevni trg - Presoja horizontalnih in vertikalnih učinkov transakcije na konkurenco - Očitna napaka pri presoji - Načelo dobrega upravljanja - Pravica do obrambe)

(2022/C 284/27)

Jezik postopka: angleščina

Stranki

Tožeča stranka: Wieland-Werke AG (Ulm, Nemčija) (zastopniki: U. Soltész, C. von Köckritz in K. Winkelmann, odvetniki)

Tožena stranka: Evropska komisija (zastopniki: P. Berghe, A. Cleenewerck de Crayencour, M. Farley in F. Jimeno Fernández, agenti)

Predmet

Predlog na podlagi člena 263 PDEU za razglasitev ničnosti Sklepa Komisije C(2019) 922 final z dne 5. februarja 2019 o nezdružljivosti koncentracije z notranjim trgom in Sporazumom EGP (zadeva M.8900 – Wieland/Aurubis Rolled Products/Schwermetall).

Izrek

1. Tožba se zavrne.

2. Družbi Wieland-Werke AG se naloži plačilo stroškov.

(1) UL C 213, 24.6.2019.
Sodba Splošnega sodišča z dne 8. decembra 2021 – Foundation for the Protection of the Traditional Cheese of Cyprus named Halloumi/EUIPO – Fontana Food (GRILLOUMI BURGER)

(Zadeva T-595/19) (1)

(Zmamka Evropske unije - Postopek z ugovorom - Prijava besedne znamke Evropske unije GRILLOUMI BURGER - Prejšnja besedna znamka Evropske unije HALLOUMI - Relativna razloga za zavrnitev - Neobstoj verjetnosti zmede - Neobstoj škodovanja ugledu - Člen 8(1)(b) in člen 8(5) Uredbe (ES) št. 207/2009 (postala člen 8(1)(b) in člen 8(5) Uredbe (EU) 2017/1001))

(2022/C 73/41)

Jezik postopka: angleščina

Stranke

Tožeča stranka: Foundation for the Protection of the Traditional Cheese of Cyprus named Halloumi (Nikozija, Ciper) (zastopniki: S. Malynicz, QC, S. Baran, barrister, in V. Marsland, solicitor)

Tožena stranka: Urad Evropske unije za intelektualno lastnino (zastopnik: D. Gája, agent)

Druga stranka v postopku pred odborom za pritožbe pri EUIPO, intervenientka pred Splošnim sodiščem: Fontana Food AB (Tyresö, Švedska) (zastopnika: P. Nihlmark in L. Zacharoff, odvetnika)

Predmet

Tožba zoper odločbo četrtega odbora za pritožbe pri EUIPO z dne 19. junija 2019 (zadeva R 1356/2018-4) v zvezi s postopkom z ugovorom med Foundation for the Protection of the Traditional Cheese of Cyprus named Halloumi in Fontana Food.

Izrek

1. Tožba se zavrne.

2. Foundation for the Protection of the Traditional Cheese of Cyprus named Halloumi nosi stroške postopka.

(1) UL C 357, 21.10.2019.
C 128/18

Sodba Splošnega sodišča z dne 9. februarja 2022 – Elevolution – Engenharia/Komisija

(Zadeva T-652/19) (1)

(Javna naročila - Finančna uredba - Izključitev iz postopkov javnega naročanja in dodeljevanja nepovratnih sredstev, ki se financirajo iz ERS, za obdobje treh let - Obveznost obrazložitve - Načelo dobrega upravljanja - Pravica do izjave - Očitna napaka pri presoji - Sorazmernost)

(2022/C 128/25)

Jezik postopka: portugalščina

Stranki

Tožeča stranka: Elevolution – Engenharia, SA (Amadora, Portugalska) (zastopniki: M. Marques Mendes, R. Campos, A. Dias Henriques, M. Troncoso Ferrer in C. García Fernández, odvetniki)

Tožena stranka: Evropska komisija (zastopnik: I. Melo Sampaio, agent)

Predmet

Predlog na podlagi člena 263 PDEU za razglasitev ničnosti sklepa Komisije z dne 12. julija 2019 o izključitvi tožeče stranke iz postopkov javnega naročanja in dodeljevanja nepovratnih sredstev, ki se financirajo iz Evropskega razvojnega sklada (ERS), za obdobje treh let ter o objavi informacij v zvezi s to izključitvijo.

Izrek

1. Tožba se zavrne.

2. Družbi Elevolution – Engenharia, SA se naloži plačilo stroškov, vključno s stroški postopka za izdajo začasne odredbe.

(1) UL C 399, 25.11.2019.
C 471/43

Sodba Splošnega sodišča z dne 29. septembra 2021 – AlzChem Group/Komisija

(Zadeva T-569/19) (1)

(Dostop do dokumentov - Uredba (ES) št. 1049/2001 - Dokumenti v zvezi s postopkom izterjave državne pomoči zaradi odločbe, s katero je bila ta pomoč razglašena za nezdružljivo z notranjim trgom in je bila odrejena njena izterjava - Zavrnitev dostopa - Izjema v zvezi z varstvom namena inšpekcij, preiskav in revizij - Prevladujoči javni interes - Načelo prepovedi diskriminacije - Obveznost obrazložitve)

(2021/C 471/60)

Jezik postopka: angleščina

Stranki

Tožeča stranka: AlzChem Group AG (Trostberg, Nemčija) (zastopnika: A. Borsos in J. Guerrero Pérez, odvetnika)

Tožena stranka: Evropska komisija (zastopnici: C. Ehrbar in K. Herrmann, agentki)

Predmet

Predlog na podlagi člena 263 PDEU za razglasitev ničnosti Sklepa Komisije C(2019) 5602 final z dne 22. julija 2019, s katerim je bil tožeči stranki zavrnjen dostop do dokumentov v zvezi s postopkom izterjave državne pomoči zaradi odločbe, s katero je bila ta pomoč razglašena za nezdružljivo z notranjim trgom in je bila odrejena njena izterjava.

Izrek

1. Tožba se zavrne.

2. Družbi AlzChem Group AG se naloži plačilo stroškov.

(1) UL C 363, 28.10.2019.
Sodba Splošnega sodišča z dne 14. julija 2021 – Interpipe Niko Tube in Interpipe Nizhnedneprovsky Tube Rolling Plant/Komisija

(Zadeva T-716/19) (1)

(Damping - Uvoz nekaterih brezšivnih cevi iz železa ali jekla s poreklom iz Rusije in Ukrajine - Vmesni pregled - Izračun normalne vrednosti - Prodajni, upravni in splošni stroški - Prodaje med povezanimi družbami - Običajno trgovanje - Enoten gospodarski subjekt - Člen 2(3), (4) in (6) Uredbe (EU) 2016/1036 - Izvozna cena - Prilagoditev - Funkcije, ki so podobne funkcijam zastopnika, ki dela na podlagi provizij - Člen 2(10)(i) Uredbe 2016/1036 - Očitna napaka pri presoji - Uporaba drugačne metodologije od tiste, ki je bila uporabljena v neki prejšnji preiskavi - Člen 11(9) Uredbe 2016/1036 - Legitimno pričakovanje - Pravica do obrambe)

(2021/C 357/32)

Jezik postopka: angleščina

Stranke

Tožeči stranki: Interpipe Niko Tube LLC (Nikopol, Ukrajina), Interpipe Nizhnedneprovsky Tube Rolling Plant OJSC (Dnipro, Ukrajina) (zastopnik: B. Servais, odvetnik)

Tožena stranka: Evropska komisija (zastopnika: P. Němečková in G. Luengo, agenta)

Predmet

Predlog na podlagi člena 263 PDEU za razglasitev ničnosti Izvedbene uredbe Komisije (EU) 2019/1295 z dne 1. avgusta 2019 o spremembi Izvedbene uredbe (EU) 2018/1469 o uvedbi dokončne protidampinške dajatve na uvoz nekaterih brezšivnih cevi iz železa ali jekla s poreklom iz Rusije in Ukrajine, po delnem vmesnem pregledu v skladu s členom 11(3) Uredbe (EU) 2016/1036 (UL 2019, L 204, str. 22).

Izrek

1. Tožba se zavrne.

2. Družbama Interpipe Niko Tube LLC in Interpipe Nizhnedneprovsky Tube Rolling Plant OJSC se naloži plačilo stroškov.

(1) UL C 10, 13.1.2020.
Sodba Splošnega sodišča z dne 16. junija 2021 – CE/Odbor regij

(Zadeva T-355/19) (1)

(Javni uslužbenci - Začasni uslužbenci - Člen 2(c) PZDU - Pogodba za nedoločen čas - Predčasna odpoved z odpovednim rokom - Člen 47(c)(i) PZDU - Izguba zaupanja - Pravila glede odpovednega roka - Izkrivljanje postopka - Pravica do izjave - Načelo dobrega upravljanja - Pravica do obrambe - Očitna napaka pri presoji)

(2021/C 310/24)

Jezik postopka: francoščina

Stranki

Tožeča stranka: CE (zastopnik: M. Casado García-Hirschfeld, odvetnik)

Tožena stranka: Odbor regij (zastopniki: S. Bachotet in M. Esparrago Arzadun, agenta, skupaj z B. Wägenbaurjem, odvetnikom)

Predmet

Predlog na podlagi člena 270 PDEU za, prvič, razglasitev ničnosti, primarno, sklepa z dne 16. aprila 2019, s katerim je Odbor regij odpovedal pogodbo o zaposlitvi tožeče stranke, podredno pa dopisa z dne 16. maja 2019, s katerim je ta podaljšal rok, do katerega je lahko tožeča stranka prevzela svoje osebne stvari in dostopala do svojega elektronskega nabiralnika v odpovednem roku, ter drugič, povračilo premoženjske in nepremoženjske škode, ki naj bi tožeči stranki nastala zaradi teh sklepov.

Izrek

1. Sklep Odbora regij z dne 16. aprila 2019 o odpovedi pogodbe o zaposlitvi CE se razglasi za ničen v delu, v katerem se nanaša na posebna pravila glede odpovednega roka.

2. V preostalem se tožba zavrne.

3. Vsaka stranka nosi svoje stroške, vključno s stroški v zvezi s postopkom za izdajo začasne odredbe.

(1) UL C 255, 29.7.2019.
Sodba Splošnega sodišča z dne 7. julija 2021– Irish Wind Farmers’ Association in drugi/Komisija

(Zadeva T-680/19) (1)

(Državne pomoči - Sektor energije - Irska zakonodaja o davku na nepremičnine za podjetja - Metoda za izračun zneska davka, ki ga dolgujejo proizvajalci električne energije iz fosilnih goriv - Pritožba upravljavcev polj vetrnih elektrarn - Sklep o ugotovitvi neobstoja državne pomoči - Neuvedba formalnega postopka preiskave - Resne težave - Postopkovne pravice zainteresiranih strank)

(2021/C 338/23)

Jezik postopka: angleščina

Stranke

Tožeče stranke: Irish Wind Farmers’ Association Clg (Kilkenny, Irska), Carrons Windfarm Ltd (Shanagolden, Irska), Foyle Windfarm Ltd (Dublin, Irska), Greenoge Windfarm Ltd (Bunclody, Irska) (zastopniki: M. Segura Catalán in M. Clayton, odvetnika)

Tožena stranka: Evropska komisija (zastopnika: K. Herrmann in S. Noë, agenta)

Predmet

Predlog na podlagi člena 263 PDEU za razglasitev ničnosti Sklepa Komisije C(2019) 5257 final z dne 9. julija 2019 o državni pomoči SA.44671 (2019/NN) – Irska.

Izrek

1. Tožba se zavrne.

2. Vsaka stranka nosi svoje stroške.

(1) UL C 423, 16.12.2019.
C 278/41

Sodba Splošnega sodišča z dne 2. junija 2021 – Franz Schröder/EUIPO – RDS Design (MONTANA)

(Zadeva T-855/19) (1)

(Znamka Evropske unije - Postopek za ugotovitev ničnosti - Mednarodna registracija, v kateri je imenovana Evropska unija - Figurativna znamka MONTANA - Absolutni razlog za zavrnitev - Opisnost - Člen 7(1)(c) Uredbe (ES) št. 207/2009 (postal člen 7(1)(c) Uredbe (EU) 2017/1001) - Pravica do izjave - Člen 94(1) Uredbe 2017/1001 - Preučitev dejanskega stanja po uradni dolžnosti - Dopustitev dokazov, ki so bili prvič predloženi pred odborom za pritožbe - Člen 95(1) in (2) Uredbe 2017/1001)

(2021/C 278/56)

Jezik postopka: angleščina

Stranke

Tožeča stranka: Franz Schröder GmbH & Co. KG (Delbrück, Nemčija) (zastopnika: L. Pechan in N. Fangmann, odvetnika)

Tožena stranka: Urad Evropske unije za intelektualno lastnino (zastopnika: D. Gája, agent)

Druga stranka v postopku pred odborom za pritožbe pri EUIPO, intervenientka pred Splošnim sodiščem: RDS Design ApS (Allerød, Danska) (zastopnik: J. Viinberg, odvetnik)

Predmet

Tožba zoper odločbo četrtega odbora za pritožbe pri EUIPO z dne 14. oktobra 2019 (zadeva R 1006/2019–4) v zvezi s postopkom za ugotovitev ničnosti med družbama Franz Schröder in RDS Design.

Izrek

1. Tožba se zavrne.

2. Družbi Franz Schröder GmbH & Co. KG se naloži plačilo njenih stroškov in stroškov, ki jih je priglasil Urad Evropske unije za intelektualno lastnino (EUIPO).

3. Družba RDS Design ApS nosi svoje stroške.

(1) UL C 54, 17.2.2020.
Sodba Splošnega sodišča z dne 9. junija 2021 – Yanukovych/Svet

(Zadeva T-302/19) (1)

(Skupna zunanja in varnostna politika - Omejevalni ukrepi zaradi razmer v Ukrajini - Zamrznitev sredstev - Seznam oseb, subjektov in organov, za katere velja zamrznitev sredstev in gospodarskih virov - Ohranitev imena tožeče stranke na seznamu - Dolžnost Sveta, da preveri, ali sta bili ob sprejetju odločbe organa tretje države spoštovani pravici do obrambe in do učinkovitega sodnega varstva)

(2021/C 297/39)

Jezik postopka: angleščina

Stranki

Tožeča stranka: Oleksandr Viktorovych Yanukovych (Sankt Peterburg, Rusija) (zastopniki: M. Anderson, R. Kiddell, solicitors, E. Dean in J. Marjason-Stamp, barristers)

Tožena stranka: Svet Evropske unije (zastopniki: P. Mahnič, A. Vitro in T. Haas, agenti)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2019/354 z dne 4. marca 2019 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini (UL 2019, L 64, str. 7) in Izvedbene uredbe Sveta (EU) 2019/352 z dne 4. marca 2019 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini (UL 2019, L 64, str. 1) v delu, v katerem je s tema aktoma ime tožeče stranke ohranjeno na seznamu oseb, subjektov in organov, za katere veljajo ti omejevalni ukrepi.

Izrek

1. Sklep Sveta (SZVP) 2019/354 z dne 4. marca 2019 o spremembi Sklepa 2014/119/SZVP o omejevalnih ukrepih proti določenim osebam, subjektom in organom zaradi razmer v Ukrajini in Izvedbena uredba Sveta (EU) 2019/352 z dne 4. marca 2019 o izvajanju Uredbe (EU) št. 208/2014 o omejevalnih ukrepih proti določenim osebam, subjektom in organom zaradi razmer v Ukrajini se razglasita za nični v delu, v katerem je bilo ime Oleksandra Viktorovycha Yanukovycha ohranjeno na seznamu oseb, subjektov in organov, za katere veljajo ti omejevalni ukrepi.

2. Svetu Evropske unije se naloži plačilo stroškov.

(1) UL C 238, 15.7.2019.
Sodba Splošnega sodišča z dne 14. aprila 2021 – Al-Tarazi/Svet

(Zadeva T-260/19) (1)

(Skupna zunanja in varnostna politika - Omejevalni ukrepi, sprejeti proti Siriji - Zamrznitev sredstev - Obveznost obrazložitve - Napaka pri presoji - Pravica do obrambe - Lastninska pravica - Pravica do opravljanja gospodarske dejavnosti - Pravica do spoštovanja zasebnega in družinskega življenja - Sorazmernost)

(2021/C 242/29)

Jezik postopka: angleščina

Stranki

Tožeča stranka: Mazen Al-Tarazi (Shuwaikh, Kuvajt) (zastopniki: G. Beck, A. Khan, R. Wilcox, barristers, in S. Patel, solicitor)

Tožena stranka: Svet Evropske unije (zastopnik: S. Kyriakopoulou in V. Piessevaux, agenta)

Predmet

Predlog na podlagi člena 263 PDEU za razglasitev ničnosti Izvedbenega sklepa Sveta (SZVP) 2019/87 z dne 21. januarja 2019 o izvajanju Sklepa 2013/255/PESC o omejevalnih ukrepih proti Siriji (JO 2019, L 18 I, p. 13) in Izvedbene uredbe Sveta (EU) 2019/85 z dne 21. januarja 2019 o izvajanju Uredbe (EU) št. 36/2012 o omejevalnih ukrepih glede na razmere v Siriji (JO 2019, L 18 I, p. 4) v delu, v katerem se nanašata na tožečo stranko.

Izrek

1. Tožba se zavrne.

2. Mazen Al-Tarazi nosi svoje stroške in stroške Sveta Evropske unije.

(1) UL C 213, 24. 6. 2019.
Sodba Splošnega sodišča z dne 10. februarja 2021 – Santini in drugi/Parlament

(Združene zadeve T-345/19, T-346/19, od T-364/19 do T-366/19, od T-372/19 do T-375/19 in T-385/19) (1)

(„Pravo institucij - Enotni statut evropskih poslancev - Evropski poslanci, izvoljeni v italijanskih volilnih enotah - Sklep št. 14/2018, ki ga je Ufficio di Presidenza della Camera dei deputati (urad predsedstva poslanske zbornice, Italija) sprejel na področju pokojnin - Sprememba zneska pokojnin italijanskih nacionalnih poslancev - Korelacijska sprememba zneska pokojnin nekaterih nekdanjih evropskih poslancev, izvoljenih v Italiji, s strani Evropskega parlamenta - Pristojnost avtorja akta - Obveznost obrazložitve - Pridobljene pravice - Pravna varnost - Legitimna pričakovanja - Lastninska pravica - Sorazmernost - Enako obravnavanje - Nepogodbena odgovornost - Dovolj resna kršitev pravnega pravila, s katerim so posameznikom podeljene pravice“)

(2021/C 128/39)

Jezik postopka: italijanščina

Stranke

Tožeče stranke: Giacomo Santini (Trento, Italija) in devet drugih tožečih strank, katerih imena so v prilogi k sodbi (zastopnik: M. Paniz, odvetnik)

Tožena stranka: Evropski parlament (zastopnika: S. Seyr in S. Alves, agenta)

Predmet

Na eni strani, predlog na podlagi člena 263 PDEU za razglasitev ničnosti sporočil z dne 11. aprila 2019, in v zvezi s tožečo stranko v zadevi T-375/19 sporočila z dne 8. maja 2019, ki jih je za vsako od tožečih strank sprejel Parlament, in se nanašajo na prilagoditev zneska pokojnin, do katerih so tožeče stranke upravičene po začetku veljavnosti sklepa št. 14/2018 Ufficio di Presidenza della Camera dei deputati (urad predsedstva poslanske zbornice), in na drugi strani, predlog na podlagi člena 268 PDEU, ki se nanaša na povrnitev škode, ki naj bi domnevno nastala tožečim strankam zaradi sprejetja teh aktov.

Izrek

1. Tožbe se zavrnejo.

2. Giacomo Santini in druge tožeče stranke, katerih imena so v prilogi, poleg svojih stroškov nosijo stroške Evropskega parlamenta.

(1) UL C 263, 5.8.2019.
Sodba Splošnega sodišča z dne 24. marca 2021 – Novomatic/EUIPO – adp Gauselmann (Power Stars)

(Zadeva T-588/19) (1)

(Znamka Evropske unije - Postopek za razveljavitev - Figurativna znamka Evropske unije Power Stars - Delna razveljavitev - Delni neobstoj resne in dejanske uporabe znamke - Dokaz resne in dejanske uporabe - Člen 51(1)(a) in (2), Uredbe (ES) št. 207/2009 (postal člen 58(1)(a) in odstavek 2, Uredbe (EU) 2017/1001] - Obveznost obrazložitve - Člen 75(1), prvi stavek, Uredbe št. 207/2009 (postal člen 94(1), prvi stavek, Uredbe 2017/1001) - Pravica do izjave - Člen 75(1) drugi stavek, Uredbe št. 207/2009 (postal člen 94(1), drugi stavek, Uredbe 2017/1001))

(2021/C 217/51)

Jezik postopka: nemščina

Stranke

Tožeča stranka: Novomatic AG (Gumpoldskirchen, Avstrija) (zastopnik: M. Ringer, odvetnik)

Tožena stranka: Urad Evropske unije za intelektualno lastnino (zastopnika: D. Walicka in S. Hanne, agenta)

Druga stranka v postopku pred odborom za pritožbe pri EUIPO, intervenientka pred Splošnim sodiščem: adp Gauselmann GmbH (Espelkamp, Nemčija) (zastopnik: K. Mandel, odvetnik)

Predmet

Tožba zoper odločbo drugega odbora za pritožbe pri EUIPO z dne 13. junija 2019 (zadeva R 2038/2018-2) v zvezi s postopkom za razveljavitev med družbama adp Gauselmann in Novomatic.

Izrek

1. Tožba se zavrne.

2. Družbi Novomatic AG se naloži plačilo stroškov.

(1) UL C 337, 7.10.2019.
Sodba Splošnega sodišča z dne 3. februarja 2021 – Kanyama/Svet

(Zadeva T-123/19) (1)

(Skupna zunanja in varnostna politika - Omejevalni ukrepi glede na razmere v Demokratični republiki Kongo - Zamrznitev sredstev - Ohranitev imena tožeče stranke na seznamih zadevnih oseb - Obveznost obrazložitve - Pravica do izjave - Dokaz o utemeljenosti uvrstitve in ohranitve na seznamih - Očitna napaka pri presoji - Ohranitev dejanskih in pravnih okoliščin, na podlagi katerih so bili sprejeti omejevalni ukrepi - Pravica do spoštovanja zasebnega in družinskega življenja - Domneva nedolžnosti - Sorazmernost - Ugovor nezakonitosti)

(2021/C 98/28)

Jezik postopka: francoščina

Stranki

Tožeča stranka: Célestin Kanyama (Kinšasa, Demokratična republika Kongo) (zastopniki: T. Bontinck, P. De Wolf, A. Guillerme in T. Payan, odvetniki)

Tožena stranka: Svet Evropske unije (zastopniki: J.-P. Hix, H. Marcos Fraile, S. Van Overmeire in M.-C. Cadilhac, agenti)

Predmet

Predlog na podlagi člena 263 PDEU za razglasitev ničnosti Sklepa Sveta (SZVP) 2018/1940 z dne 10. decembra 2018 o spremembi Sklepa 2010/788/SZVP o omejitvenih ukrepih proti Demokratični republiki Kongo (UL 2018, L 314, str. 47) in Izvedbene uredbe Sveta (EU) 2018/1931 z dne 10. decembra 2018 o izvajanju člena 9 Uredbe (ES) št. 1183/2005 o uvedbi določenih posebnih omejevalnih ukrepov za osebe, ki kršijo embargo na orožje glede Demokratične republike Kongo (UL 2018, L 314, str. 1), v delu, v katerem se ta akta nanašata na tožečo stranko.

Izrek

1. Tožba se zavrne.

2. Célestinu Kanyami se naloži plačilo stroškov.

(1) UL C 139, 15.4.2019.
Sodba Splošnega sodišča z dne 16. decembra 2020 – Haikal/Svet

(Zadeva T-189/19) (1)

(Skupna zunanja in varnostna politika - Omejevalni ukrepi proti Siriji - Zamrznitev sredstev - Pravica do obrambe - Pravica do poštenega sojenja - Obveznost obrazložitve - Pravica do učinkovitega sodnega varstva - Napaka pri presoji - Lastninska pravica - Sorazmernost - Pravica do opravljanja gospodarske dejavnosti - Pravica do zasebnega in družinskega življenja)

(2021/C 62/32)

Jezik postopka: bolgarščina

Stranki

Tožeča stranka: Maen Haikal (Damask, Sirija) (zastopnik: S. Koev, odvetnik)

Tožena stranka: Svet Evropske unije (zastopnika: S. Cholakova in V. Piessevaux, agenta)

Predmet

Predlog na podlagi člena 263 PDEU za razglasitev ničnosti Izvršitvenega sklepa Sveta (SZVP) 2019/87 z dne 21. januarja 2019 o izvajanju Sklepa 2013/255/SZVP o omejevalnih ukrepih proti Siriji (UL 2019, L 18 I, str. 13), Izvedbene uredbe Sveta (EU) 2019/85 z dne 21. januarja 2019 o izvajanju Uredbe (EU) št. 36/2012 o omejevalnih ukrepih glede na razmere v Siriji (UL 2019, L 18 I, str. 4), Sklepa Sveta (SZVP) 2019/806 z dne 17. maja 2019 o spremembi Sklepa 2013/255/SZVP o omejevalnih ukrepih proti Siriji (UL 2019, L 132, str. 36), in Izvedbene uredbe Sveta (EU) 2019/798 z dne 17. maja 2019 o izvajanju Uredbe (EU) št. 36/2012 o omejevalnih ukrepih glede na razmere v Siriji (UL 2019, L 132, str. 1), v delu, v katerem se ti akti nanašajo na tožečo stranko.

Izrek

1. Tožba se zavrne.

2. Maenu Haikalu se naloži, da nosi svoje stroške in stroške, ki jih je priglasil Svet Evropske unije.

(1) UL C 187, 3.6.2019.
1.

Odločba Parlamenta z dne 10. decembra 2018, s katero so nekateri odhodki razglašeni za nedovoljene za namene subvencije za leto 2017 in s katero je odrejeno vračilo darila, se razglasi za nično v delu, v katerem so bili odhodki, ki se nanašajo na konferenco, ki je od 13. do 15. julija 2017 potekala v Kampali (Uganda), in sicer 91 546,58 EUR, opredeljeni kot odhodki, nedovoljeni za financiranje.
C 9/16

Sodba Splošnega sodišča z dne 18. novembra 2020 – Dermavita/EUIPO – Allergan Holdings France (JUVEDERM ULTRA)

(Zadeva T-643/19) (1)

(Znamka Evropske unije - Postopek razveljavitve - Besedna znamka Evropske unije JUVEDERM ULTRA - Resna in dejanska uporaba znamke - Uporaba za proizvode, za katere je registrirana znamka - Uporaba glede na obliko, v kateri je bila registrirana znamka - Uporaba s soglasjem imetnika - Člen 51(1)(a) Uredbe (ES) št. 207/2009 (postal člen 58(1)(a) Uredbe (EU) 2017/1001))

(2021/C 9/24)

Jezik postopka: angleščina

Stranke

Tožeča stranka: Dermavita Co. Ltd (Bejrut, Libanon) (zastopnik: D. Todorov, odvetnik)

Tožena stranka: Urad Evropske unije za intelektualno lastnino (zastopniki: J. Crespo Carrillo, V. Ruzek in K. Zajfert, agenti)

Druga stranka v postopku pred odborom za pritožbe pri EUIPO, intervenientka pred Splošnim sodiščem: Allergan Holdings France (Courbevoie, Francija) (zastopnika: J. Day, solicitor, in T. de Haan, odvetnik)

Predmet

Tožba zoper odločbo četrtega odbora za pritožbe pri EUIPO z dne 18. julija 2019 (združeni zadevi R 1655/2018-4 in R 1723/2018-4), v zvezi s postopkom za razveljavitev med družbama Dermavita Co. in Allergan Holdings France.

Izrek

1. Tožba se zavrne.

2. Družbi Dermavita Co. Ltd se naloži, da poleg svojih stroškov nosi stroške Urada Evropske unije za intelektualno lastnino (EUIPO).

3. Družba Allergan Holdings France nosi svoje stroške.

(1) UL C 383, 11.11.2019.
Sodba Splošnega sodišča z dne 5. oktobra 2020 – Brown/Komisija

(Zadeva T-18/19) (1)

(Javni uslužbenci - Uradniki - Uradnik, ki ob začetku svoje službe prebiva v Združenem kraljestvu - Izstop Združenega kraljestva iz Unije - Pridobitev državljanstva države zaposlitve med kariero - Izguba izselitvenega dodatka - Enako obravnavanje - Načelo prepovedi diskriminacije - Člen 4(1) Priloge VII h Kadrovskim predpisom)

(2020/C 414/54)

Jezik postopka: angleščina

Stranke

Tožea stranka: Colin Brown (Bruselj, Belgija) (zastopnik: I. Van Damme, odvetnik)

Tožena stranka: Evropska komisija (zastopnika: T. Bohr in D. Milanowska, agenta)

Intervenient v podporo tožene stranke: Svet Evropske unije (zastopnika: M. Bauer in R. Meyer, agenta)

Predmet

Predlog na podlagi člena 270 PDEU za razglasitev ničnosti odločbe Urada Komisije za vodenje in plačevanje posameznih pravic (PMO) z dne 19. marca 2018, s katero je bila tožeči stranki ukinjena pravica do izselitvenega dodatka in vračila potnih stroškov, na eni strani, in za ponovno uvedbo teh prejemkov od 1. decembra 2017, na drugi strani.

Izrek

1. Tožba se zavrne.

2. Colin Brown in Evropska komisija krijeta svoje stroške.

3. Svet Evropske unije krije svoje stroške.

(1) UL C 72, 25.2.2019.